CPW โชว์ผลงาน Q2 โต 5 เท่าตัวเฉียด 7 ลบ. รับรายได้ขายสินค้า Apple หนุน
CPW โชว์ผลงาน Q2/64 โต 5 เท่าตัว เฉียด 7 ลบ. จากปีก่อนมีกำไร 1.17 ลบ. ส่วนงวด 6 เดือนกำไรโตกว่าเท่าตัว แตะ 32 ลบ. จากปีก่อนกำไร 13 ลบ. รับรายได้ขายสินค้า Apple หนุน
CPW โชว์ผลงาน Q2 โต 5 เท่าตัวเฉียด 7 ลบ. จากปีก่อนกำไร 1.17 ลบ. ส่วน 6 เดือนกำไรโตเท่าตัวแตะ 32 ลบ. จากปีก่อนกำไร 13 ลบ. รับยอดขาย Apple หนุน
6 ส.ค. 2564

บริษัท คอปเปอร์ ไวร์ด จำกัด (มหาชน) หรือ CPW รายงานผลการดำเนินงานงวดไตรมาส 2 และงวดครึ่งแรกของปี 2564 มีกำไรสุทธิ ดังนี้

โดยบริษัทมีรายได้จากการขายและบริการสุทธิสำหรับไตรมาส 2 ปี 2564 จำนวน 944.82 ล้านบาท เพิ่มขึ้นจากงวดเดียวกันของปีก่อนจำนวน 356.97 ล้านบาท หรือคิดเป็นร้อยละ 60.72 เป็นผลมาจากการเพิ่มขึ้นของรายได้จากการขายสินค้าคอมพิวเตอร์ และแท็บเล็ต โทรศัพท์มือถือและสินค้าดิจิทัลไลฟ์สไตล์ โดยมีสัดส่วนรายได้จากการขายของสินค้า APPLE เป็นจำนวนร้อยละ 83.07 ของรายได้จากการขายและบริการสุทธิ (ไตรมาส 2 ปี 2563: ร้อยละ 80.51)
ขณะที่รายได้จากการขายของสินค้าดิจิทัลไลฟ์สไตล์ มีสัดส่วนร้อยละ 32.71 ของรายได้จากการขายและบริการสุทธิ (ไตรมาส 2 ปี 2563: ร้อยละ 37.79) ทั้งนี้ รายได้จากช่องทางออนไลน์มีสัดส่วนร้อยละ 11.64 ของรายได้จากการขายและบริการสุทธิ คิดเป็นการเพิ่มขึ้นร้อยละ 92.97 จากงวดเดียวกันของปีก่อนหน้า
ส่วนรายได้จากการขายและบริการสุทธิสำหรับงวดหกเดือน สิ้นสุดวันที่ 30 มิถุนายน 2564 มีจำนวน 1,976.29 ล้านบาท เพิ่มขึ้นจากงวดเดียวกันของปีก่อนจำนวน 610.09 ล้านบาท หรือคิดเป็นร้อยละ 44.66 เป็นผลมาจากการเพิ่มขึ้นของรายได้ จากการขายของสินค้ากลุ่มสินค้าดิจิทัลไลฟ์ สไตล์กลุ่มคอมพิวเตอร์แอนด์แท็บเล็ต และกลุ่มสินค้าโทรศัพท์มือถือ โดยมีสัดส่วนรายได้จากการขายของสินค้า APPLE เป็นจำนวนร้อยละ 82.02 ของรายได้จากการขายและบริการสุทธิ (สำหรับงวดหกเดือนแรกของปี 2563: ร้อยละ 76.45)
ขณะที่รายได้จากการขายของสินค้าดิจิทัลไลฟ์สไตล์มีสัดส่วนร้อยละ 33.24 ของรายได้จากการขายและบริการสุทธิ (สำหรับงวดหกเดือนแรกของปี 2563: ร้อยละ 43.54) ทั้งนี้รายได้จากช่องทางออนไลน์มีสัดส่วนร้อยละ 7.99 ของรายได้จากการขายและบริการสุทธิคิดเป็นการเพิ่มขึ้นร้อยละ 127.78 จากงวดเดียวกันของปีก่อนหน้า